

**REPUBLIKA HRVATSKA**

**KRAPINSKO – ZAGORSKA ŽUPANIJA**

**GRAD ZLATAR**

**GRADONAČELNIK**

KLASA: 810-01/21-01/03

URBROJ:2211/01-02-21-14

Zlatar, 14.06.2021.

Na temelju članka 24. stavka 1. Zakona o sustavu civilne zaštite („Narodne novine“, broj 82/15, 118/18, 31/20, 20/21), članka 5. i 7. Pravilnika o sastavu stožera, načinu rada te uvjetima za imenovanje načelnika, zamjenika načelnika i članova stožera civilne zaštite („Narodne novine“, broj 126/19, 17/20) i članka 39. Statuta Grada Zlatara („Službeni glasnik Krapinsko-zagorske županije“, broj 36A/13, 9/18, 9/20 i 17A/21), gradonačelnica Grada Zlatara 14. lipnja 2021. godine, donosi

**ODLUKU**

**o osnivanju i imenovanju načelnika, zamjenika načelnika i članova**

**Stožera civilne zaštite Grada Zlatara**

**Članak 1.**

Ovom Odlukom osniva se Stožer civilne zaštite Grada Zlatara te se imenuju načelnik, zamjenika načelnika i članovi Stožera.

**Članak 2.**

Stožer civilne zaštite je stručno, operativno i koordinativno tijelo za provođenje mjera i aktivnosti civilne zaštite u velikim nesrećama i katastrofama.

Stožer civilne zaštite obavlja zadaće koje se odnose na prikupljanje i obradu informacija ranog upozoravanja o mogućnosti nastanka velike nesreće i katastrofe, razvija plan djelovanja sustava civilne zaštite na svom području, upravlja reagiranjem sustava civilne zaštite, obavlja poslove informiranja javnosti i predlaže donošenje odluke o prestanku provođenja mjera i aktivnosti u sustavu civilne zaštite.

**Članak 3.**

U Stožer civilne zaštite Grada Zlatara imenuju se:

1. Franjo Pavlek - za načelnika Stožera civilne zaštite
2. Vinko Bajzek, mag.iur. - za zamjenika načelnika Stožera civilne zaštite
3. Nenad Capar - za člana,
4. Darko Bobinec, mag.med.vet. - za člana,
5. Dr.sc. Mladen Krušelj- za člana,
6. Danijela Findak – za člana,
7. Željko Spevec, ing.el. – za člana,
8. Vladimir Zrinski, magistar politologije – za člana,
9. Vjekoslav Bartolić – za člana,
10. Janko Korpar, dr.med., spec.med.rad. - za člana
11. Avelin Fijačko – za člana,
12. Tihomir Plašć, bacc.ing.sec. – za člana.

**Članak 4**.

Način rada Stožera civilne zaštite uređen je Poslovnikom, kojeg donosi gradonačelnica Grada Zlatara.

**Članak 5.**

Pozivanje i aktiviranje Stožera civilne zaštite nalaže načelnik Stožera, a provodi se prema usvojenom Planu djelovanja civilne zaštite Grada Zlatara.

**Članak 6.**

Članovi Stožera civilne zaštite mobiliziraju se vlastitim kapacitetima nadležnih tijela, sukladno Shemi mobilizacije Stožera civilne zaštite Grada Zlatara koju donosi gradonačelnica Grada Zlatara i dio je Plana djelovanja civilne zaštite Grada Zlatara.

**Članak 7.**

Sjednice Stožera civilne zaštite saziva i vodi načelnik Stožera civilne zaštite. Iznimno, u slučaju spriječenosti načelnika Stožera, sjednicu Stožera saziva i vodi zamjenika načelnika Stožera.

**Članak 8.**

Grad Zlatar obavlja administrativne i tehničke poslove te osigurava rad Stožera civilne zaštite.

**Članak 9.**

Stupanjem na snagu ove odluke prestaje važiti Odluka o imenovanju načelnika, zamjenika načelnika i članova Stožera civilne zaštite Grada Zlatara, KLASA: 810-01/17-01/01, URBROJ: 2211/01-02-17-46, od dana 09. listopada 2017. godine.

**Članak 10.**

Ova odluka stupa na snagu danom donošenja, a objavit će se u „Službenom glasniku Krapinsko-zagorske županije“.

GRADONAČELNICA

Jasenka Auguštan-Pentek, bacc.oec.